CELEX: 32008R1229
Language: ro
Date: 2008-12-10 00:00:00
Title: Regulamentul (CE) nr. 1229/2008 al Comisiei din 10 decembrie 2008 de înregistrare a unor denumiri în Registrul denumirilor de origine protejate și al indicațiilor geografice protejate [San Simón da Costa (DOP), Ail blanc de Lomagne (IGP), Steirischer Kren (IGP)]

11.12.2008   
            
            
               RO
            
            
               Jurnalul Oficial al Uniunii Europene
            
            
               L 333/3
            
         
      REGULAMENTUL (CE) NR. 1229/2008 AL COMISIEI
   
   din 10 decembrie 2008
   de înregistrare a unor denumiri în Registrul denumirilor de origine protejate și al indicațiilor geografice protejate [San Simón da Costa (DOP), Ail blanc de Lomagne (IGP), Steirischer Kren (IGP)]
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:
   
               (1)
            
            
               În conformitate cu articolul 6 alineatul (2) primul paragraf și în temeiul articolului 17 alineatul (2) din Regulamentul (CE) nr. 510/2006, cererea de înregistrare a denumirii „San Simón da Costa” depusă de Spania, cererea de înregistrare a denumirii „Ail blanc de Lomagne” depusă de Franța și cererea de înregistrare a denumirii „Steirischer Kren” depusă de Austria au fost publicate în Jurnalul Oficial al Uniunii Europene
                   (2).
            
         
               (2)
            
            
               Deoarece nicio declarație de opoziție nu a fost notificată Comisiei în conformitate cu articolul 7 din Regulamentul (CE) nr. 510/2006, aceste denumiri trebuie, prin urmare, înregistrate,
            
         ADOPTĂ PREZENTUL REGULAMENT:
   Articolul 1
   Se înregistrează denumirile care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 decembrie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 93, 31.3.2006, p. 12.
   
      (2)  JO C 85, 4.4.2008, p. 13 (San Simón da Costa), JO C 87, 8.4.2008, p. 8 (Ail blanc de Lomagne), JO C 91, 12.4.2008, p. 26 (Steirischer Kren).
   
      ANEXĂ
      Produse agricole destinate consumului uman enumerate în anexa I la tratat:
      Clasa 1.3.   Brânzeturi
      SPANIA
      San Simón da Costa (DOP)
      Clasa 1.6.   Fructe, legume și cereale proaspete sau prelucrate
      FRANȚA
      Ail blanc de Lomagne (IGP)
      AUSTRIA
      Steirischer Kren (IGP)